**คำอธิบายรายวิชา**

**รายวิชาภาษาไทย ท ๒๒๑๐๑ ชั้นมัธยมศึกษาปีที่ ๒**

**ภาคเรียนที่ ๑ เวลา ๖๐ ชั่วโมง/ภาคเรียน**

การอ่านออกเสียงบทร้อยแก้วและร้อยกรอง การอ่านจับใจความ การเขียนผังความคิดเพื่อแสดงความเข้าใจในบทเรียน การคัดลายมือตัวบรรจงครึ่งบรรทัด การเขียนเรียงความ การเขียนรายงานการศึกษาค้นคว้าการเขียนจดหมายกิจธุระ การพูดสรุปใจความสำคัญของเรื่องที่ฟัง การเขียนวิเคราะห์ วิจารณ์ หรือโต้แย้งในเรื่องที่อ่านอย่างมีเหตุผล การวิเคราะห์ข้อเท็จจริง ข้อคิดเห็น และความน่าเชื่อถือของสารจากสื่อต่าง ๆ จากการวิเคราะห์เรื่องที่ฟังและดูอย่างมีเหตุผล เพื่อนำข้อคิดมาประยุกต์ใช้ในการดำเนินชีวิต การพูดรายงานเรื่องหรือประเด็นที่ศึกษาค้นคว้า รวมถึงการสร้างคำสมาส การสนธิคำ การวิเคราะห์โครงสร้างประโยคสามัญ ประโยครวมและประโยคซ้อนที่มาจากภาษาต่างประเทศ การแต่งบทร้อยกรอง กลอนสุภาพ ตลอดจนสรุปเนื้อหาวรรณคดีและวรรณกรรมที่อ่านในระดับที่ยากขึ้น ศึกษาวิเคราะห์และวิจารณ์วรรณคดี วรรณกรรมและวรรณกรรมท้องถิ่นที่อ่าน อธิบายคุณค่าของวรรณคดีและวรรณกรรมที่อ่าน สรุปความรู้และข้อคิดจากการอ่านไปประยุกต์ใช้ในการดำเนินชีวิต ท่องบทอาขยานตามที่กำหนดและบทร้อยกรองที่มีคุณค่าตามความสนใจ

โดยใช้กระบวนการอ่าน การเขียน การพูด การคิดวิเคราะห์ การปฏิบัติระบุคุณค่า ข้อคิดเห็น อีกทั้งแสดงความคิดเห็นและประเมินค่าสิ่งที่อ่าน อ่านออกเสียงและอ่านในใจ ท่องจำบทอาขยาน ทักษะการอ่านจับใจความ สรุปความ อธิบายความ วิเคราะห์ความ

เพื่อให้เกิดความรู้ ความเข้าใจ มีทักษะการอ่าน และคุณลักษณะที่พึงประสงค์ มีมารยาทในการอ่าน การเขียน การฟัง การดู และการพูด รู้หลักภาษาไทย สามารถใช้ภาษาได้อย่างเหมาะสม มีวิจารณญาณในการรับสาร มีความรักชาติ ศาสน์ กษัตริย์ ซื่อสัตย์ สุจริต มีวินัย อยู่อย่างพอเพียง มุ่งมั่นในการทำงาน รัก ความเป็นไทย และมีจิตสาธารณะ

**มาตรฐานการเรียนรู้/ตัวชี้วัด**

ท ๑.๑ ม.๒/๑, ม.๒/๒, ม.๒/๓, ม.๒/๘

ท ๒.๑ ม.๒/๑, ม.๒/๓, ม.๒/๕, ม.๒/๖, ม.๒/๘

ท ๓.๑ ม.๒/๑, ม.๒/๒, ม.๒/๓, ม.๒/๕, ม.๒/๖

ท ๔.๑ ม.๒/๑, ม.๒/๒, ม.๒/๓, ม.๒/๕

ท ๕.๑ ม.๒/๑, ม.๒/๒, ม.๒/๓, ม.๒/๕

**รวม** ๒๒ **ตัวชี้วัด**